কাশ্মীরিদের নির্যাতন নিয়ে ফেসবুকে পোস্ট, কলকতার তরুণী বিপাকে
কাশ্মীরে পুলওয়ামার বোমা হামলায় ভারতীয় আধাসামরিক বাহিনীর সদস্যদের নিহতের ঘটনার পর কাশ্মীরিদের ‘দুরবস্থা' নিয়ে ফেসবুকে একটি পোস্ট দিয়েছিলেন কলকাতার এক তরুণী। ওই পোস্টের পর তাকে পড়তে হয় ট্রলে। এ পোস্টের কারণে তাকে ধর্ষণের হুমকিও দেওয়া হয়। 







স্থানীয় দোকানদারের বরাত দিয়ে ওই ছাত্রী জানিয়েছেন, তার ফেসবুক ছবির সূত্র ধরে তার বাড়ি খোঁজারও চেষ্টা করছিল কয়েকজন।




এ ঘটনায় বুধবার থানায় একটি অভিযোগ দায়ের করেন ওই ছাত্রী। তিনি জানান, পুলিশ সব রকম সাহায্য দেওয়ার আশ্বাস দিয়েছে তাকে।
ভারতীয় গণমাধ্যমে এক প্রতিবেদনে বলা হয়, জম্মু ও কাশ্মীরের পুলওয়ামা জেলায় জঙ্গি হানার বিরোধিতা করে গত ১৫ ফেব্রুয়ারি দ্বাদশ শ্রেণির ওই ছাত্রীটি ফেসবুকে পোস্ট দেন। পোস্টে তিনি কাশ্মীরিদের দুর্দশার কথাও তুলে ধরেন। এর পরেই বাধে বিপত্তি। ওই মন্তব্যকারীদের মধ্যেই কেউ কেউ অতি নিকৃষ্ট ভাষায় তাকে ধর্ষণেরও হুমকি দেয়।  
হুমকিগুলো পাওয়ার পরই আমি পোস্টটা ডিলিট করে দেই জানিয়ে ওই ছাত্রী সংবাদ সংস্থা পিটিআইকে বলেন, যখন জানতে পারলাম কয়েকজন যুবক আমাকে খুঁজে বেড়াচ্ছে, তখনই আমি ফেসবুক অ্যাকাউন্টটাও ডিলিট করার সিদ্ধান্ত নিয়ে ফেলি। ওই ছাত্রী আরও বলেন, গত দুদিন ধরে আমি স্কুলেও যাচ্ছি না।
কলকাতা পুলিশের সাইবার ক্রাইম বিভাগ ঘটনাটি তদন্ত করে দেখছে বলে গণমাধ্যম সূত্রে জানা গেছে। 
সূত্র: এনডিটিভি

কাশ্মীরে পুলওয়ামার বোমা হামলায় ভারতীয় আধাসামরিক বাহিনীর সদস্যদের নিহতের ঘটনার পর কাশ্মীরিদের ‘দুরবস্থা' নিয়ে ফেসবুকে একটি পোস্ট দিয়েছিলেন কলকাতার এক তরুণী। ওই পোস্টের পর তাকে পড়তে হয় ট্রলে। এ পোস্টের কারণে তাকে ধর্ষণের হুমকিও দেওয়া হয়।